กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองเขื่อน และตำบลบางตลาดกิ่งอำเภอคลองเขื่อนอำเภอบางคล้า และตำบลปากน้ำ ตำบลบางคล้าตำบลท่าทองหลางและตำบลเสม็ดเหนือ อำเภอบางคล้า จังหวัดฉะเชิงเทราพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือจดเส้นขนานระยะ ๒๐๐ เมตร กับแม่น้ำบางปะกง ฝั่งตะวันตก โดยเริ่มจากจุดซึ่งเป็นเส้นตั้งฉากกับแม่น้ำบางปะกงตรงจุดที่แม่น้ำบางปะกง บรรจบกับเขตเทศบาลตำบลปากน้ำหลักเขตที่ ๑ ไปทางทิศตะวันออกตามแนวเขตเทศบาลตำบลปากน้ำ จนบรรจบหลักเขตเทศบาลตำบลปากน้ำ หลักเขตที่ ๓เป็นเส้นเลียบคลองวัดปากน้ำ ฝั่งใต้ ไปทางทิศตะวันออกเฉียงเหนือจนบรรจบกับจุดซึ่งคลองขุดใหม่ บรรจบกับคลองวัดปากน้ำทิศตะวันออกเป็นเส้นตรงที่ลากเชื่อมระหว่างจุดจากจุดซึ่งคลองขุดใหม่บรรจบกับคลองวัดปากน้ำไปทางทิศตะวันออกเฉียงใต้จนบรรจบกับคลองใหม่ ฝั่งตะวันตก ตรงจุดที่ห่างจากคลองใหม่บรรจบกับคลองท่าลาดไปทางทิศตะวันออกเฉียงเหนือ ตามแนวคลองใหม่ ฝั่งตะวันตก เป็นระยะ ๘๐๐ เมตรจากนั้นเป็นเส้นเลียบคลองใหม่ ฝั่งตะวันตก ไปทางทิศตะวันตกเฉียงใต้ เป็นระยะ ๘๐๐เมตร จนบรรจบกับจุดที่คลองใหม่บรรจบกับคลองท่าลาด ฝั่งเหนือ ผ่านคลองท่าลาดเป็นเส้นเลียบคลองท่าลาด ฝั่งใต้ ไปทางทิศตะวันออกจนบรรจบกับคลองกกสับ ฝั่งตะวันตกซึ่งเป็นเส้นแบ่งเขตการปกครองระหว่างอำเภอบางคล้ากับอำเภอราชสาส์นเป็นเส้นเลียบแนวเส้นแบ่งเขตอำเภอดังกล่าว ไปทางทิศใต้ผ่านทางหลวงแผ่นดินหมายเลข๓๓๗๘ (บางคล้า พนมสารคาม) ไปทางทิศใต้และผ่านทางหลวงแผ่นดินหมายเลข ๓๐๔ (ฉะเชิงเทรา พนมสารคาม)จนบรรจบกับเส้นแบ่งเขตการปกครองระหว่างอำเภอบางคล้ากับอำเภอแปลงยาวทิศใต้เป็นเส้นเลียบเส้นแบ่งเขตการปกครองระหว่างอำเภอบางคล้ากับอำเภอแปลงยาวไปทางทิศตะวันตกถึงจุดซึ่งตั้งอยู่ริมทางหลวงแผ่นดินหมายเลข ๓๑๒๑ (บางคล้า แปลงยาว) ฟากตะวันตก และจากจุดนี้เป็นเส้นตั้งฉากกับศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว) ไปทางทิศตะวันตกจนบรรจบกับคลองลำชวดเสม็ดและเป็นเส้นเลียบไปตามแนวคลองลำชวดเสม็ด ไปทางทิศตะวันตกเฉียงเหนือจนบรรจบกับเส้นขนานระยะ ๒,๐๐๐ เมตรกับศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว)ทิศตะวันตกเป็นเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๓๑๒๑(บางคล้า แปลงยาว) ไปทางทิศตะวันตกเฉียงเหนือจนบรรจบกับคลองสองพี่น้องเป็นเส้นเลียบแนวคลองสองพี่น้อง ฝั่งเหนือและฝั่งตะวันออก ไปทางทิศเหนือจนบรรจบแม่น้ำบางปะกงตรงจุดที่คลองสองพี่น้องบรรจบกับแม่น้ำบางปะกงเป็นเส้นตั้งฉากกับศูนย์กลางแม่น้ำบางปะกงบรรจบกับแนวเส้นขนานระยะ ๒๐๐ เมตรกับแม่น้ำบางปะกงฝั่งตะวันตก เป็นเส้นขนานระยะ ๒๐๐ เมตรกับแม่น้ำบางปะกงและคลองลัดใหญ่ ฝั่งตะวันตก ไปทางทิศเหนือ จนบรรจบกับเส้นตั้งฉากระยะ๒๐๐ เมตร กับแม่น้ำบางปะกง ฝั่งตะวันตก ตรงจุดที่แม่น้ำบางปะกงบรรจบกับเขตเทศบาลตำบลปากน้ำ หลักเขตที่ ๑ ซึ่งเป็นจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดเส้นตั้งฉากระยะ ๑,๐๐๐ เมตร กับศูนย์กลางถนนวนะภูติ๖ ตรงจุดที่อยู่ห่างจากถนนวนะภูติ ๖ บรรจบกับถนนสายปากน้ำ หัวไทรไปทางทิศตะวันตก ตามแนวถนนนวนะภูติ ๖ เป็นระยะ ๑,๒๕๐เมตร เป็นเส้นขนานระยะ ๑,๐๐๐ เมตรกับศูนย์กลางถนนวนะภูติ ๖ ไปทางทิศตะวันออกจดถนนสายปากน้ำ หัวไทรฟากตะวันตกทิศตะวันออก เป็นเส้นเลียบแนวถนนสายปากน้ำ หัวไทร ฟากตะวันตก ไปทางทิศใต้จนบรรจบกับแนวเส้นขนานระยะ๒๐๐ เมตร กับถนนวนะภูติ ๖ ฟากเหนือ ไปทางทิศตะวันตกตามเส้นขนานระยะ ๒๐๐ เมตรกับถนนวนะภูติ ๖ ฟากเหนือ จนบรรจบคลองลัดบางหว้า ฝั่งตะวันออกผ่านคลองลัดบางหว้าและเป็นเส้นเลียบคลองลัดบางหว้า ฝั่งตะวันตก ไปทางทิศใต้ ผ่านถนนวนะภูติ ๖ถึงตรงจุดที่ตั้งอยู่ริมถนนวนะภูติ ๖ ฟากใต้ เป็นเส้นเลียบไปทางทิศตะวันออกตามแนวถนนวนะภูติ ๖ ฟากใต้ บรรจบถนนสายปากน้ำ หัวไทรฟากใต้ และบรรจบแนวเขตที่ดินวัดปากน้ำทิศใต้จดเขตเทศบาลตำบลบางคล้า ซึ่งเป็นแม่น้ำบางปะกง ฝั่งเหนือ และจดแนวเส้นขนานระยะ ๓๐๐เมตร กับศูนย์กลางถนนวนะภูติ ๖ทิศตะวันตกจดแนวเส้นขนานระยะ ๑,๒๕๐ เมตร กับศูนย์กลางถนนสายปากน้ำ หัวไทรไปทางทิศเหนือ จนบรรจบกับแนวเส้นขนานระยะ ๑,๐๐๐เมตร กับศูนย์กลางถนนวนะภูติ ๖ ซึ่งเป็นจุดเริ่มต้น๒.๒ทิศเหนือ จดเส้นตรงที่ลากจากถนนสายปากน้ำ หัวไทรตรงจุดที่อยู่ห่างจากถนนวนะภูติ ๖ บรรจบกับถนนสายปากน้ำ หัวไทรไปทางทิศเหนือ ตามแนวถนนสายปากน้ำ หัวไทร เป็นระยะ ๑,๐๐๐เมตร ไปทางทิศตะวันออก จนบรรจบกับถนนสาธารณะไม่ปรากฏชื่อฟากเหนือตรงจุดที่อยู่ห่างจากหลักเขตเทศบาลตำบลปากน้ำ หลักเขตที่ ๔ไปทางทิศตะวันตกเฉียงใต้ ตามแนวถนนสาธารณะไม่ปรากฏชื่อเป็นระยะ ๑๐๐ เมตรทิศตะวันออกจดเส้นตรงที่ลากจากถนนสาธารณะไม่ปรากฏชื่อตรงจุดที่อยู่ห่างจากหลักเขตเทศบาลตำบลปากน้ำ หลักเขตที่ ๔ เป็นระยะ ๑๐๐ เมตรไปทางทิศตะวันออกเฉียงใต้ผ่านถนนสาธารณะไม่ปรากฏชื่อบรรจบจุดซึ่งตั้งอยู่ริมถนนสาธารณะไม่ปรากฏชื่อ ฟากใต้ตรงจุดที่อยู่ห่างจากแนวเขตเทศบาลตำบลปากน้ำ ไปทางทิศตะวันออกตามแนวถนนสาธารณะไม่ปรากฏชื่อเป็นระยะ ๒๕๐ เมตร เป็นเส้นตรงไปทางทิศใต้จนบรรจบกับแนวเส้นขนานระยะ ๕๐ เมตร กับคลองท่าลาด ฝั่งเหนือ ตรงจุดที่อยู่ห่างจากแนวเขตเทศบาลตำบลบางคล้าไปทางทิศตะวันออกตามแนวถนนวนะภูติ เป็นระยะ ๖๐๐ เมตรทิศใต้ จดเส้นขนานระยะ๕๐ เมตร กับคลองท่าลาด ฝั่งเหนือ ไปทางทิศตะวันตกผ่านถนนวัฒนปรีดาและบรรจบแนวเขตวัดปากน้ำ ด้านตะวันออกทิศตะวันตกจดแนวเขตวัดปากน้ำ ด้านตะวันออก ผ่านถนนวัฒนปรีดา จดแนวเขตโรงเรียนวัดปากน้ำด้านตะวันออก และเป็นเส้นเลียบแนวถนนปากน้ำ หัวไทรฟากตะวันออก ไปทางทิศเหนือ ตามแนวถนนปากน้ำ หัวไทรเป็นระยะ ๑,๐๐๐ เมตร ซึ่งเป็นจุดเริ่มต้น๒.๓ทิศเหนือ จดเส้นขนานระยะ ๕๐ เมตร กับคลองท่าลาด ฝั่งใต้ ไปทางทิศตะวันออกจนบรรจบกับเส้นตั้งฉากกับศูนย์กลางถนนวนะภูติตรงจุดที่ห่างจากแนวเขตเทศบาลตำบลบางคล้าไปทางทิศตะวันออก ตามแนวถนนวนะภูติเป็นระยะ ๖๐๐ เมตรทิศตะวันออกจดเส้นตั้งฉากกับศูนย์กลางถนนวนะภูติ ตรงจุดที่อยู่ห่างจากแนวเขตเทศบาลตำบลบางคล้าไปทางทิศตะวันออก ตามแนวถนนวนะภูติ เป็นระยะ ๖๐๐ เมตรผ่านถนนวนะภูติถึงจุดซึ่งตั้งอยู่ริมถนนวนะภูติ ฟากใต้เป็นเส้นตรงไปทางทิศตะวันตกเฉียงใต้ จนบรรจบถนนฤทธิ์ประศาสน์ ฟากเหนือตรงจุดที่อยู่ห่างจากถนนฤทธิ์ประศาสน์ บรรจบกับถนนสวนประดู่ไปทางทิศตะวันออกตามแนวถนนฤทธิ์ประศาสน์ เป็นระยะ ๘๕๐ เมตรทิศใต้จดถนนฤทธิ์ประศาสน์ ฟากเหนือไปทางทิศตะวันตกตามแนวถนนฤทธิ์ประศาสน์จดแนวเขตที่ทำการประปาอำเภอบางคล้าด้านตะวันออก เป็นเส้นขนานระยะ ๑๕๐ เมตร กับศูนย์กลางถนนวัฒนปรีดาไปทางทิศเหนือตามแนวถนนวัฒนปรีดา จนบรรจบกับคลองมะกอก ฝั่งใต้ ผ่านคลองมะกอกและเป็นเส้นเลียบไปตามแนวคลองมะกอกฝั่งเหนือ ไปทางทิศตะวันตก จนบรรจบกับเขตเทศบาลตำบลบางคล้า ซึ่งเป็นแม่น้ำบางปะกงฝั่งตะวันออกทิศตะวันตกจดเขตเทศบาลตำบลบางคล้า ซึ่งเป็นแม่น้ำบางปะกงฝั่งตะวันออก๒.๔ทิศเหนือ จดเส้นขนานระยะ ๑๕๐ เมตร กับศูนย์กลางถนนระเบียบกิจอนุสรณ์ไปทางทิศตะวันออกเฉียงเหนือตามแนวถนนระเบียบกิจอนุสรณ์จดแนวเขตสนามกีฬาเทศบาลตำบลบางคล้า (ในร่ม) และถนนฤทธิ์ประศาสน์ฟากใต้ทิศตะวันออกจดแนวเขตการประปาส่วนภูมิภาคบางคล้า ด้านตะวันตก ด้านใต้และด้านตะวันออกเป็นเส้นขนานระยะ ๑,๒๐๐ เมตร กับศูนย์กลางถนนบางคล้า แปลงยาวและศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว)ไปทางทิศตะวันออกเฉียงใต้ตามแนวทางหลวงแผ่นดินหมายเลข ๓๑๒๑ (บางคล้า แปลงยาว) จนบรรจบกับเส้นขนานระยะ ๕๐เมตร กับคลองท่าทองหลาง ฝั่งเหนือทิศใต้ จดเส้นขนานระยะ๕๐ เมตร กับคลองท่าทองหลางฝั่งเหนือทิศตะวันตกจดเส้นขนานระยะ ๕๐ เมตร กับคลองท่าทองหลาง ฝั่งตะวันออก ไปทางทิศตะวันตกเฉียงเหนือผ่านถนนบางคล้า แปลงยาว เลียบไปตามเส้นขนานระยะ ๕๐ เมตรกับคลองท่าทองหลาง ฝั่งตะวันออก จนบรรจบกับเขตเทศบาลตำบลบางคล้าเป็นเส้นเลียบเขตเทศบาลตำบลบางคล้า ไปทางทิศตะวันออก ผ่านถนนบางคล้า แปลงยาวบรรจบจุดที่ตั้งอยู่ริมถนนบางคล้า แปลงยาว ฟากตะวันออกเป็นเส้นเลียบไปตามแนวถนนบางคล้า แปลงยาว ฟากตะวันออกไปทางทิศตะวันตกเฉียงเหนือ จนบรรจบจุดซึ่งถนนบางคล้า แปลงยาวบรรจบกับถนนสาธารณะไม่ปรากฏชื่อ ฟากใต้ เป็นเส้นเลียบตามแนวถนนสาธารณะไม่ปรากฏชื่อฟากใต้ ไปทางทิศตะวันออก และเป็นเส้นขนานระยะ ๒๐๐ เมตร กับศูนย์กลางถนนบางคล้า แปลงยาว ไปทางทิศตะวันตกเฉียงเหนือจนบรรจบกับเส้นขนานระยะ ๑๕๐ เมตรกับศูนย์กลางถนนระเบียบกิจอนุสรณ์๒.๕ทิศเหนือ จดเขตเทศบาลตำบลบางคล้า ซึ่งเป็นแม่น้ำบางปะกง ฝั่งใต้ไปทางทิศตะวันออกเฉียงเหนือจนบรรจบกับเส้นตั้งฉากกับถนนระเบียบกิจอนุสรณ์ตรงจุดที่อยู่ห่างจากถนนระเบียบกิจอนุสรณ์บรรจบกับถนนสาธารณะไม่ปรากฏชื่อ ไปทางทิศตะวันตกเฉียงใต้ตามแนวถนนระเบียบกิจอนุสรณ์ เป็นระยะ ๑๕๐ เมตรทิศตะวันออกจดเส้นตั้งฉากกับถนนระเบียบกิจอนุสรณ์ ตรงจุดที่อยู่ห่างจากถนนระเบียบกิจอนุสรณ์บรรจบกับถนนสาธารณะไม่ปรากฏชื่อ ไปทางทิศตะวันตกเฉียงใต้ตามแนวถนนระเบียบกิจอนุสรณ์ เป็นระยะ ๑๕๐ เมตร ผ่านถนนระเบียบกิจอนุสรณ์บรรจบตรงจุดที่อยู่ริมถนนระเบียบกิจอนุสรณ์ ฟากใต้ เป็นเส้นตั้งฉากกับถนนระเบียบกิจอนุสรณ์ไปทางทิศใต้ จดแนวเขตฌาปนสถานวัดโพธิ์ ด้านตะวันตก และด้านตะวันออก ผ่านถนนบางคล้า แปลงยาว ซอย ๒ บรรจบตรงจุดที่อยู่ริมถนนบางคล้า แปลงยาว ซอย ๒ ฟากใต้ เป็นเส้นขนานระยะ ๑๕๐ เมตรกับศูนย์กลางถนนบางคล้า แปลงยาวไปทางทิศตะวันออกเฉียงใต้ ตามแนวถนนบางคล้า แปลงยาวจนบรรจบกับเส้นตั้งฉากกับถนนบางคล้า แปลงยาวตรงจุดที่ถนนบางคล้า แปลงยาว บรรจบกับถนนสาธารณะไม่ปรากฏชื่อและเป็นเส้นเลียบไปตามแนวถนนบางคล้า แปลงยาว ฟากตะวันตกไปทางทิศตะวันออกเฉียงใต้ จนบรรจบจุดที่ตั้งอยู่ริมถนนบางคล้า แปลงยาวฟากตะวันตก ตรงจุดที่อยู่ห่างจากหลักเขตเทศบาลตำบลบางคล้า หลักเขตที่ ๕ไปทางทิศเหนือตามแนวถนนบางคล้า แปลงยาว เป็นระยะ ๕๕๐ เมตรทิศใต้จดเส้นตั้งฉากกับถนนบางคล้า แปลงยาว ฟากตะวันตกตรงจุดที่อยู่ห่างจากหลักเขตเทศบาลตำบลบางคล้า หลักเขตที่ ๕ ไปทางทิศเหนือตามแนวถนนบางคล้า แปลงยาว เป็นระยะ ๕๕๐ เมตร ไปทางทิศตะวันตกจนบรรจบกับเส้นขนานระยะ ๕๐ เมตร กับคลองท่าทองหลางทิศตะวันตกจดเส้นขนานระยะ ๕๐ เมตร กับคลองท่าทองหลาง ฝั่งตะวันออก ไปทางทิศตะวันตกเฉียงเหนือผ่านถนนระเบียบกิจอนุสรณ์ จนบรรจบกับเขตเทศบาลตำบลบางคล้าซึ่งเป็นแม่น้ำบางปะกงฝั่งใต้๒.๖ทิศเหนือ จดเส้นขนานระยะ ๕๐ เมตร กับคลองท่าทองหลาง ฝั่งใต้ทิศตะวันออกจดเส้นขนานระยะ ๕๐ เมตร กับคลองท่าทองหลาง ฝั่งตะวันตกและเป็นเส้นเลียบไปตามแนวทางหลวงแผ่นดินหมายเลข ๓๑๒๑ (บางคล้า แปลงยาว) ฟากตะวันตกทิศใต้ จดเส้นขนานระยะ๕๐ เมตร กับคลองลำชวดบางกะพ้อ ฝั่งเหนือทิศตะวันตกจดเส้นขนานระยะ ๕๐ เมตร กับคลองลำชวดบางกะพ้อ ฝั่งตะวันออกบรรจบแนวเส้นขนานระยะ ๑,๑๐๐เมตร กับศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว) และศูนย์กลางถนนบางคล้า แปลงยาว ไปทางทิศเหนือ ตามแนวถนนบางคล้า แปลงยาวจนบรรจบกับเส้นขนานระยะ ๕๐ เมตร กับคลองท่าทองหลาง ฝั่งใต้๒.๗ทิศตะวันออก จดเส้นขนานระยะ ๕๐ เมตร กับคลองท่าทองหลาง ฝั่งตะวันตกตรงจุดที่เส้นขนานระยะ๕๐ เมตร กับคลองท่าทองหลาง ฝั่งตะวันตก บรรจบกับเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว)ไปทางทิศตะวันออกเฉียงใต้ตามแนวคลองท่าทองหลางจนบรรจบกับเส้นขนานระยะ ๕๐ เมตร กับคลองท่าทองหลาง ฝั่งเหนือทิศใต้ จดเส้นขนานระยะ๕๐ เมตร กับคลองท่าทองหลาง ฝั่งเหนือทิศตะวันตกเป็นเส้นเลียบไปตามแนวทางหลวงแผ่นดินหมายเลข ๓๑๒๑ (บางคล้า แปลงยาว) ฟากตะวันออกไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๑๒๑ (บางคล้า แปลงยาว) เป็นเส้นตั้งฉากกับศูนย์กลางทางหลวงแผ่นดินหมายเลข๑๒๑ (บางคล้า แปลงยาว) ตรงจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๒๑ ไปทางทิศตะวันออก เป็นระยะ ๓๐๐ เมตรและเป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๒๑ (บางคล้า แปลงยาว) ไปทางทิศเหนือจนบรรจบกับเส้นขนานระยะ ๕๐ เมตร กับคลองท่าทองหลาง ฝั่งใต้๒.๘ทิศเหนือ จดเส้นขนานระยะ ๕๐ เมตร กับคลองลำชวดบางกะพ้อ ฝั่งใต้ ไปทางทิศตะวันออกตามแนวคลองลำชวดบางกะพ้อ ผ่านทางหลวงแผ่นดินหมายเลข ๓๑๒๑ (บางคล้า แปลงยาว) ถึงจุดที่ตั้งอยู่ริมทางหลวงแผ่นดินหมายเลข๓๑๒๑ (บางคล้า แปลงยาว) ฟากตะวันออกเป็นเส้นขนานระยะ๕๐ เมตร กับคลองท่าทองหลาง ฝั่งใต้ ไปทางทิศตะวันออกเฉียงใต้ ตามแนวคลองท่าทองหลางทิศตะวันออกจดเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๓๑๒๑(บางคล้า แปลงยาว)ทิศใต้ จดเส้นขนานระยะ๒๕๐ เมตร กับศูนย์กลางทางหลวงแผ่นดินหมายเลข ๓๐๔ (ฉะเชิงเทรา พนมสารคาม)ทิศตะวันตกจดเส้นขนานระยะ ๑,๑๐๐ เมตร กับศูนย์กลางทางหลวงแผ่นดินหมายเลข ๓๑๒๑(บางคล้า แปลงยาว) ไปทางทิศตะวันตกเฉียงเหนือจนบรรจบกับเส้นขนานระยะ ๕๐ เมตร กับคลองลำชวดบางกะพ้อ ฝั่งใต้ ซึ่งเป็นจุดเริ่มต้นทั้งนี้ ไม่รวมถึงสถานที่ราชการสถาบันการศึกษา ศาสนสถาน สนามกีฬา สวนสาธารณะที่ว่างของเทศบาลตำบลบางคล้าโฉนดเลขที่ ๑๓๕๗๖ และเขตปฏิรูปที่ดินเพื่อเกษตรกรรมทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลคลองเขื่อนและตำบลบางตลาด กิ่งอำเภอคลองเขื่อน อำเภอบางคล้า และตำบลปากน้ำ ตำบลบางคล้าตำบลท่าทองหลาง และตำบลเสม็ดเหนือ อำเภอบางคล้า จังหวัดฉะเชิงเทราภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองเขื่อนและตำบลบางตลาด กิ่งอำเภอคลองเขื่อน อำเภอบางคล้า และตำบลปากน้ำตำบลบางคล้า ตำบลท่าทองหลาง และตำบลเสม็ดเหนืออำเภอบางคล้า จังหวัดฉะเชิงเทราพ.ศ.๒๕๔๗ [ ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองเขื่อน ตำบลบางตลาด กิ่งอำเภอคลองเขื่อนและตำบลปากน้ำ ตำบลบางคล้า ตำบลท่าทองหลาง และตำบลเสม็ดเหนือ อำเภอบางคล้าจังหวัดฉะเชิงเทรา ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้สุภาพร/พิมพ์๑๘กุมภาพันธ์ ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘A+B[๑] รก.๒๕๔๗/พ๕๑ก/๗๙/๓ กันยายน ๒๕๔๗